മൂന്ന് കളികളിലും സ്പിന് ഹീറോയായി അശ്വിന് :വിമര്ശനത്തിന് മാസ്സ് മറുപടി ഇന്ത്യന് ക്രിക്കറ്റ് പ്രേമികള് ഒരിക്കലും തന്നെ ഈ ടി :20 ലോകകപ്പ് മറക്കില്ല. ചാമ്ബ്യന് ടീമെന്ന വിശേഷണം നേടി ഈ ടി :20 ലോകകപ്പില് കളിക്കാനായി എത്തിയ വിരാട് കോഹ്ലിയും ടീമും സെമി ഫൈനല് യോഗ്യത പോലും നേടാതെ മടങ്ങുമ്ബോള് വിമര്ശനങ്ങളുടെ നടുവിലാണ് ഇന്ത്യന് ക്രിക്കറ്റ്. മികച്ച ഒരുപിടി താരങ്ങളുമായി എത്തിയിട്ടും ടീം ഇന്ത്യക്ക് ഈ ഒരു അവസ്ഥ വന്നത് ഒരു ആരാധകനും സഹിക്കാന് കഴിയില്ല. പ്രാഥമിക റൗണ്ടില് പാകിസ്ഥാന്, കിവീസ് ടീമുകള്ക്ക് മുന്പില് വന് തോല്വികള് വഴങ്ങിയതാണ് ഇന്ത്യന് ടീമിന്റെ സെമി ഫൈനല് പ്രവേശനം തടഞ്ഞത്. ടി :20 ക്യാപ്റ്റന്സി റോള് ഒഴിഞ്ഞ കോഹ്ലി കേവലം ഒരു ടി :20 ബാറ്റ്സ്മാനായി മടങ്ങുമ്ബോള് ആരാകും പുതിയ ടി :20 ക്യാപ്റ്റന് എന്നതും ശ്രദ്ധേയമായ ഒരു ചോദ്യമാണ്. എന്നാല് ഇത്തവണ ടി :20 ലോകകപ്പ് സ്ക്വാഡിനെ പ്രഖ്യാപിച്ചപ്പോള് എല്ലാ ക്രിക്കറ്റ് നിരീക്ഷകരെയും മുന് ക്രിക്കറ്റ് ആരാധകരെയും ഞെട്ടിച്ച സര്പ്രൈസ് എന്ട്രിയാണ് ഓഫ് സ്പിന്നര് അശ്വിന്. നാല് വര്ഷത്തെ ഇടവേളക്ക് ശേഷം ഇന്ത്യന് ടി :20 ടീമിലേക്ക് എത്തിയ രവി അശ്വിന് തന്റെ പ്രകടന മികവ് ഒരിക്കല് കൂടി ടി :20 ലോകകപ്പ് ആവര്ത്തിച്ചത് നമുക്ക് കാണുവാന് സാധിച്ചു.കളിച്ച മൂന്ന് കളികളില് നിന്നും 6 വിക്കറ്റ് വീഴ്ത്തിയ അശ്വിന് ഇന്നലെ നമീബിയക്ക് എതിരെ നാല് ഓവറില് വെറും 20 റണ്സ് മാത്രം വഴങ്ങി 3 വിക്കറ്റ് വീഴ്ത്തി.ഒരുവേള രവി അശ്വിനെ ടീമിലേക്ക് സെലക്ട് ചെയ്ത തീരുമാനത്തെ മുന് താരങ്ങള് അടക്കം പരിഹസിച്ചെങ്കിലും തന്റെ മികവും സ്കില്സും എന്തെന്ന് തെളിയിച്ചാണ് അശ്വിന് ഈ ലോകകപ്പിലെ അവസാന മത്സരവും കളിച്ചത്. പാകിസ്ഥാനും കിവീസിനും എതിരെ അശ്വിനെ പ്ലെയിങ് ഇലവനില് ഉള്പെടുത്തിയിരുന്നേല് മത്സരഫലം പോലും മറ്റൊന്നായേനെ. ടെസ്റ്റ് ക്രിക്കറ്റില് മാത്രമല്ല ലിമിറ്റെഡ് ഓവര് ഫോര്മാറ്റിലും തനിക്ക് ചിലത് തെളിയിക്കാനുണ്ട് എന്ന് പറഞ്ഞ അശ്വിന് തന്റെ വാക്കുകളെ അന്വര്ത്ഥമാക്കുന്ന പ്രകടനമാണ് പുറത്തെടുത്തത്. കൂടാതെ വരാനിരിക്കുന്ന 2022ലെ ടി :20 വേള്ഡ് കപ്പിലേക്കും തനിക്ക് ലക്ഷ്യമുണ്ടെന്ന് അശ്വിന് ഉറക്കെ പ്രഖ്യാപിക്കുകയാണ്.3 മത്സരങ്ങളില് നിന്നും 6 വിക്കറ്റുകള് വീഴ്ത്തിയതിനും പുറമേ മികച്ച 5.25 എക്കോണമിയിലാണ് അശ്വിന് തന്റെ ഓവറുകള് പൂര്ത്തിയാക്കിയത്